EPCO เดินหน้า COD โรงไฟฟ้าญี่ปุ่น “Kurihara 1” ขนาด 11.68MW รับรู้รายได้ทันทีไตรมาส 4/61
EPCO เดินหน้า COD โรงไฟฟ้าญี่ปุ่น “Kurihara 1” ขนาด 11.68MW รับรู้รายได้ทันทีไตรมาส 4/61
1 ต.ค. 2561

นายยุทธ ชินสุภัคกุล ประธานกรรมการ บริษัท โรงพิมพ์ตะวันออก จำกัด (มหาชน) หรือ EPCO เปิดเผยว่า ตามที่บริษัทได้ลงทุนก่อสร้างโรงไฟฟ้าพลังงานแสงอาทิตย์ในประเทศญี่ปุ่นผ่านบริษัทย่อยนั้น ขณะนี้โรงไฟฟ้าประเทศญี่ปุ่นโครงการ Kurihara 1 ขนาดกำลังการผลิต 11.68 เมกะวัตต์ ดังกล่าวได้เริ่มจำหน่ายไฟเข้าระบบเชิงพาณิชย์ (COD) แล้วเมื่อวันที่ 1 ตุลาคม 2561 พร้อมรับรู้รายได้จากโครงการดังกล่าวเข้ามาทันทีในไตรมาส 4/61 ผลักดันให้ผลการดำเนินงานของบริษัทฯในปีนี้ โตก้าวกระโดด และสามารถสร้างสถิติสูงสุดเป็นประวัติการณ์นับตั้งแต่จัดตั้งบริษัทฯ มา
นอกจากนี้สำหรับโครงการ Kurihara 2 อีก 18 เมกะวัตต์ ซึ่งอยู่ระหว่างการดำเนินการ คาดว่าจะพร้อมเริ่มจำหน่ายไฟฟ้าเข้าระบบเชิงพาณิชย์ ในช่วงไตรมาส 3/2019 ต่อไป
สำหรับโครงการโรงไฟฟ้า Kurihara 1 ในประเทศญี่ปุ่น ขนาดกำลังการผลิต 11.68 เมกะวัตต์ มีสัญญาขายไฟแบบ FIT (Feed in tariff) อยู่ที่ 40 เยน หรือประมาณ 12 บาท/หน่วย ตลอดระยะเวลา 20 ปี โดยบริษัทฯจะมีรายได้เฉลี่ย 130 ล้านบาท/ปี และกำไรสุทธิเฉลี่ย 33 ล้านบาท/ปี